b"\n_START_ARTICLE_\nFedera\xc8\x9bia de Darts din Rom\xc3\xa2nia\n_START_SECTION_\nIstoric\n_START_PARAGRAPH_\nS-a infiin\xc8\x9bat \xc3\xaen 2008 \xc8\x99i coordoneaz\xc4\x83 activitatea jocului de darts din Rom\xc3\xa2nia. P\xc3\xa2n\xc4\x83 la data de 9 mai 2014 a organizat aproximativ 400 de concursuri la nivel na\xc8\x9bional, av\xc3\xa2nd 14 cluburi afiliate \xc3\xaen toat\xc4\x83 \xc8\x9bara. Din anul 2010 este afiliat\xc4\x83 membr\xc4\x83 cu drepturi depline la federa\xc8\x9bia interna\xc8\x9bional\xc4\x83 de profil, WDF - World Darts Federation. \xc3\x8enc\xc4\x83 de la \xc3\xaenceput FDR a fost preocupat\xc4\x83 de dezvoltarea acestei noi ramuri sportive \xc3\xaen Rom\xc3\xa2nia, a c\xc4\x83rei recunoa\xc8\x99tere pe plan na\xc8\x9bional a ob\xc8\x9binut-o \xc3\xaen anul 2010. Pe r\xc3\xa2nd, mai mul\xc8\x9bi juc\xc4\x83tori rom\xc3\xa2ni, \xc8\x99i-au reprezentat cu succes \xc8\x9bara \xc3\xaen mai multe competi\xc8\x9bii interna\xc8\x9bionale. \xc3\x8en 2010 Federa\xc8\x9bia de Darts din Rom\xc3\xa2nia a organizat prima edi\xc8\x9bie a Romanian International Darts Open, competi\xc8\x9bie \xc3\xaenscris\xc4\x83 \xc3\xaen circuitul BDO \xc8\x99i la care au participat peste 200 de sportivi din 13 \xc8\x9b\xc4\x83ri europene, dintre care 22 erau \xc3\xaen primii 100 cel mai bine clasa\xc8\x9bi \xc3\xaen topul mondial. Invitatul special al concursului a fost britanicul Dean Winstanley, vicecampion mondial la darts.\n_START_SECTION_\nRomanian International Darts Open (RIDO)\n_START_PARAGRAPH_\nRIDO este principalul open interna\xc8\x9bional organizat de FDR, inclus \xc3\xaen circuitul de punctaj BDO, pe baza c\xc4\x83ruia se determin\xc4\x83 juc\xc4\x83torii ce se calific\xc4\x83 la Lakeside World Professional Championship. Prima edi\xc8\x9bie a avut loc \xc3\xaen 2010 \xc8\x99i de atunci, an de an, FDR a reu\xc8\x99it s\xc4\x83 aduc\xc4\x83 la startul acestei competi\xc8\x9bii juc\xc4\x83tori de top din circuitul mondial precum Tony O'Shea, Darryl Fitton, Stephen Bunting, Dean Winstanley \xc8\x99i mul\xc8\x9bi al\xc8\x9bii.\n_START_SECTION_\nRomanian Classic Darts Open (RCDO)\n_START_PARAGRAPH_\nCa urmare a reac\xc8\x9biilor pozitive avute din partea juc\xc4\x83torilor str\xc4\x83ini, participan\xc8\x9bi la RIDO, BDO a inclus \xc3\xaen calendarul s\xc4\x83u competi\xc8\x9bional un nou open interna\xc8\x9bional organizat de FDR. Prima edi\xc8\x9bie a Romanian Classic Darts Open, a avut loc \xc3\xaen 2014, bucur\xc3\xa2ndu-se de un real succes."